#### **Sissejuhatus – Lahemaa rannakülade ajaloolis-kultuurilised kohad ja nende kaitsekorralduslikud meetmed.**

#### **Lahemaa rahvuspargi kaitsekorralduskava 2016-2025, 2.4.8. Külade ajaloolis-kultuuriloolised paigad ja objektid, tegevused ja eelarve**

* 1. AJALOOLIS-KULTUURILISED VÄÄRTUSED

Lahemaa maastikud oma põlise ja pideva asustusajalooga on täis väga erinevaid inimtegevuse jälgi. Kohalike kogukondade jaoks olulised ajaloolis-kultuurilised paigad ja objektid külades on näiteks külavainud, ajaloolised lautri- ja sadamakohad, laevaehitusplatsid, võrgukuuride ja paadimajade asukohad, pärimuspaigad, kiigepaigad, kõrtsikohad, veskid, kalmistud, pargid, alleed, hästisäilinud ajalooline teedevõrk, kalmistud, kabelid, tuletornid ja pritsikuurid, kooli- ja seltsimajad, söepõletuskohad, lubjaahjud, telliselöövid- ja tehased, 19. saj pärinevad mõisate verstakivid jne. Need on samavõrd oluline osa kultuurmaastikust ning tuleb säilitada tulevastele põlvedele.

Ajaloolis-kultuuriliste objektide puhul pole üldjuhul kultuurimälestise staatust õigustavat silmapaistvat ajaloolist, arheoloogilist, arhitektuurset, etnograafilist või kultuuriloolist väärtust. Nende objektide tähtsus on oluline just küla ja kihelkonna kontekstis, nende puhul on eriti oluline omanikukaitse ja külakogukonna algatus.

Piirkonna vaimse ja materiaalse kultuuri säilitamisel on kohalikul kogukonnal kõige tähtsam roll. Kus külakogukond soovib, on soovitav võimalusel lubada taastada ja anda külale avalikku kasutusse rannas asuvaid ajaloolisi lautrikohti, paadivalgamaid, paadikuure, jaanituleplatse ja külakiikesid. Ajaloolis-kultuurilisi objekte aitab säilitada eelkõige teavitamine ja piirkonna inimeste kaasamine nende andmete täiendamise, objektide hooldamise ja nendest teavitamise juurde. Ajaloolis-kultuuriliselt oluliste paikade jaoks on vajalik teha tutvustavaid stende ja voldikuid, siduda neid ka edaspidi olemasolevate õppe- ja matkaradade ning marsruutidega, töötada välja täiendavaid infotahvleid olemasolevatele radadele (näiteks Altja õpperada), esiajalooliste marsruutide juures pöörata tähelepanu ka maastike hilisematele kihistustele.

Ajaloolis-kultuuriliselt oluliste maastikuelementide ja paikade seisund on üldiselt halb, kuna nad on enamasti olnud aktiivsest kasutusest väljas mitmesuguste Nõukogudeaegsete keeldude tõttu ning hiljem maade riigistamise või eraomandisse sattumise tõttu. Paigad on tihtipeale võsas, varedes, korrastamata.

**Kaitse-eesmärk**

* Pikaajaline kaitse-eesmärk

Külade ajaloolis-kultuuriliselt olulised maastikuelemendid on säilinud.

* Kaitsekorraldusperioodi kaitse-eesmärk

Külade ajaloolis-kultuuriliselt olulised paigad on tuvastatud, teadaolevad ajaloolis-kultuuriliselt olulised maastikuelemendid on säilinud, elanikkond on teadlik ajaloolis-kultuurilistest maastikuelementidest.

**Mõjutegurid ja meetmed**

 + Aktiivne kohalik kogukond, kes on teadlik oma küla ja piirkonna ajaloolis-kultuurilistest paikadest ja objektidest, need on aktiivses kasutuses.

* + Ajaloolis-kultuuriliste objektide kasutusest välja langemine ja ununemine.

***Meede:*** ajaloolis-kultuuriliste infovoldikute koostamine, õppe- ja infopäevade korraldamine.

***Meede:*** külade kultuuriloo kajastamine olemasolevatel õppe- ja matkaradadel ning marsruutidel.

* + Paikade täisehitamine.

***Administratiivmeede:*** ajaloolis-kultuuriliste objektide säilimist tagavatetingimuste seadmine looduskasutuseks.

* + Objektide võsastumine.

***Meede:*** ajaloolis-kultuuriliselt oluliste paikade ja objektide hooldus ja taastamine.

* 1. KAVANDATAVAD KAITSEKORRALDUSLIKUD TEGEVUSED JA TÄITJAD

**Ajaloolis-kultuuriliste objektide ja maastikuelementide hooldus** Ajaloolis-kultuuriliste objektide ja maastikuelementide hooldus (kiviaiad jm) korraldatakse vastavalt teostatud inventuurides (Lahemaa rahvuspargi külade ajaloolis-kultuuriliste paikade inventuur – Lahemaa mälumaastikud jm) ja valdkondlikes eksperthinnangutes (verstakivid jm) antud hooldamissoovitustele. Ehitismälestiste puhul planeeritakse koostöös Muinsuskaitseametiga iga-aastased avariilisemas seisus ja avaliku huviga muististe hooldustööd ehituspärandi koolituste või talgute raames (kaks mälestist aastas, eelkõige avalikus kasutuses objektid)

**Infotahvlite rajamine** Lahemaa rahvusparki tutvustavad infotahvlid rajatakse: 3) küladesse (kultuuriloolised, täpne arv sõltub kohaliku kogukonna soovist); (taotleja: kohalik kogukond)

**Voldikute koostamine** Voldikud koostatakse: 4) külade kultuuriloolised voldikkaardid. (taotleja MTÜ, huvilised)

1.3. EELARVEREAD JA TÄITJAD

Külade ajaloolis - kultuuriliste paikade inventuur: mälumaastikud (Kohalik kogukond) Ajaloolis - kultuuriliste objektide ja maastikuelementide hooldamine Kultuuriväärtuste hooldamine (Keskkonnaamet)

Infotahvlite rajamine (RMK/huvilised)

Voldikute koostamine ja väljaandmine (KeA/RMK/huvilised)

* 1. KAITSEKORRALDUSE TULEMUSLIKKUSE HINDAMINE

Külade ajaloolis-kultuurilooliste paikade inventuur on teostatud; Teadaolevate ajaloolis-kultuuriliselt olulised maastikuelemendid on säilinud (looduskasutus, hooldus); Teadlikkuse tõus ajalooliskultuurilistest maastikuelementidest – (infomaterjalid, trükised, integreerimine marsruutidesse ja haridusprogrammidesse, kultuuriloolised kaardid). Säilivust hinnatakse looduskasutuse lubade alusel (kaardikiht), tehtud hooldustööde alusel ning vaatluste käigus; teadlikkust ürituste, seal osalejate ja uuringute arvu järgi.

1. **Lahemaa rahvuspargi Vihula valla rannakülade ajaloolis-kultuurilised paigad ning rannakülade elanike poolt soovitatud kaitsemeetmed**

PÄRISPEA

**2.1 Pärispea küla**

**VT ka kaart**

Pärispea küla on üks Lahemaa vanimaid rannakülasid, mis asub Pärispea poolsaare põhjarannas ning on Eesti kõige põhjapoolseim küla.

***Ühiskondlikud hooned***

1874. aastal ehitatud**koolimaja** ehituseks andis materjali Kolga krahv, ehitajateks olid külamehed. Kool suleti 1971. a. Pärast kooli sulgemist tehti sinna kolhoositöötajate korterid. 1994. a. asuti koolihoonet taastama ning rajati seltsimaja. Korterite vaheseinad lõhuti ja saadi jälle kaks suuremat ruumi. Saali nurka ehitati lava, ahju ja pliidi asemel on nüüd vanapärane kamin. Seltsimajas töötab ühiskondlikel alustel raamatukogu ning on ka väike muuseumituba. Seda majandab MTÜ Pärispea Seltsimaja, mis asutati 20.05.2000.

**Pärispea Kalameeste Tarvitajate Ühisuse maja** koht?

**Pritsukuuri koht**, torn oli alles veel 1940. aastatel

**Koguduse palvemaja**, kasutusel kuni 1970. aastateni

***Külaplatsid****,* 2009.a küla 750.juubeliks valmisid kooliõuele külakiik, välilava ja istepingid.

Sopemäe kiigeplats, kasutati 1930.-1940. aastatel

Viinistu teeristi palliplats, lõhuti 1970.aastatel
***Lautrikohad*** Järvialuse rannas olid paadilautrite kohad, paadikuurid ja kalasuitsuahjud

***Laevaehituskohad*****väikelaevade ehitusega**.

Laevaehituskoht **Hauaneeme** rannas

**Kalasadam** Nõukogude ajal

***Äritegevus***

**Meierei** koht

***Tööstus***

Kirovi-nimeline **kalurikolhoos**i (enne seda kohalik kalurikolhoos “Võidu Tee”) **kalatsehh, õmblustsehh ja puidutsehh**.

20.augustil 1976.a.avati Pärispeal nii Eestis kui NSV Liidus esimene merevee baasil töötav unikaalne **kalakasvatus**.Selleks valmis keerukas hüdroehituslik osa –veehaare ja pumbamaja, et hapnikurikka vee juurdevool oleks pidev. Elektri häireteta saamiseks pandi paika oma **jõujaam**.Tootlikkuseks saadi 200- 300 tonni kaubakala aastas.Vikerforelli kasvatati seal kuni aastani 2006. Praegu kalakasvatust ei toimu.

***Kultuuriloolised talukohad***

***Külateed***

***Külastruktuur***

Vanem osa Pärispea külast on hästi säilinud sumbküla küla keskmessse jäävate ajalooliste taludega Keskküla ja Mardi-Jaago, Sepa ja Aksli talu hoonestusega. Talumajad on enamasti ümber ehitatud, kuid säilinud on kõrvalhooned, nagu palkidest aidad (Vahe-Kulli)ja rehehooned Ärma), Aksli (ulualusega käsiait ja selle kõrval maakividest külmait). Eesti Vabariigi ajast pärinevad toredad verandadega majad, millest mõni küünib lausa taluhäärberini (nt. Uukkivi).

***Militaarpärand***

küla kirde-ja loodenurgas asuvad nõukogude okupatsiooni aegse sõjaväebaasi varemed

Piirivalvetorni vundament. Prožetoriga valgustati merd ja territooriumi 2 korda ööpäevas, murdus tormiga

***Looduspärand***

III kategooria kaitsealuste taimede kaitseala,

Purekkari rändrahn (graniit, ümbermõõt 23,4 m, kõrgus 5,3 m)

Odakivi rändrahn (rabakivi, ümbermõõt 21,2 m, kõrgus 4,7 m).

Pähkneeme männik, kus on silmapaistvad puistud ja puude grupid liigi mõõtmete või muu poolest,

***Looduslikud pühapaigad***

Pärispea küla Liukivi, kus vanasti lasti liugu lapseõnne saamiseks.Tänapäevalgi lasevad siin lapsed liugu.

Pärispea kalmuaugud/ katkusurnuaiad

Pärispea Vaesekivi koht, Pärispea Vaesekivile olevat rahvapärimuse järgi jäetud marjult tulles ande.Samuti olevat sellele kivile viidud küla vaeste jaoks toiduande.Paraku on see kivi lõhutud enne Teist maailmasõda.

Pärispea Hooneteperi Palukivi koht. Pärispea kristlased võtsid vahi alla Viinistu küla“ poisid“, kes seal loodususulist talitust pidasid.Kahjuks on Hooneteperi mägi osaliselt ära kaevandatud ja osalt prügimäeks muudetud ning Pärispea hiietamm maha raiutud.

Pärispea ja Viinistu vahel asunud ohvrikikivi.

Väidetavalt on olnud Pärispea Pähkna neemel ja Palumäel ranna-ehk kalakabel.

**Küla ajaloolis-kultuuriliste paikade kaitsekorralduslikud soovitused:**

MTÜ Eru lahe Rannarahva Seltsi poolt rajati juubeliks 3 rannalooduse õpperada, kuhu paigaldati 8 infostendi

**2.2. Vihasoo küla**

*VT ka kaart*

***Ühiskondlikud objektid***

Rahvamaja õnnistati jaanipäeval 1934. a.

Sillaotsa metsavahikoht (vahtkondade kordonid)

***Külaplatsid***

***Paadikuurid***

***Lautrikohad***

***Äritegevus***

Külas oli **sepapada ja tõrvaahjud.**

Loobu jõe paremal kaldal küla lõunaotsas on asunud **kaks veskit- Veski ja Sillaotsa**. Tänaseks on Veski veskist järel varemed: kanalid ja kaared, paisud ja raudmehhanismid, veskirattad ja kivisild (PK).

Vihasoo meierei

Vihasoo sepikoda, hiljem puutöökoda

***Tööstus***

1687. a. rajas Kolga mõisa krahv Magnus Stenbock **Vihasoo-Ristile telliste põletusahjud** (PK). Eru lahe madal veeseis tegi telliste laadimise laevadele tülikaks, seepärast rajati hiljem, 1874. a. uus ja kaasaegsem tehas Loksale ning sinna ehitati ka sadam.

Kolhoos “Jõekalda” 1950, hiljem Loksa kolhoos, Vihasool selle aiandid ja kauplus, kolhoosikontor

***Kultuuriloolised talukohad***

Aruloo kodiuloomuuseum

***Militaarpärand*** *Ajaloolis-kultuurilise väärtusega on ka Eru tsaariaegsed kordonihooned.*

***Külateed***

Porgaste sild

***Külastruktuur***

Vihasoo küla merepoolset osa on nimetatud Altkülaks ja maapoolset osa Ülevaltkülaks. Väärtuslik on näiteksPauna, Murumetsa ja Raagu talu hooned. 1920.-30. aastate arhitektuuri näited Antsurahva, Vanaõue ja Jõesuu häärberid koos traditsiooniliste kõrvalhoonetega. Vaatamisväärsed on samuti Sillaotsa taluelamu koos kõrvalhoonetega (aidad, saunad jt.). Uushoonestuse ala paikneb endise kolhoosikekuse ümbruses, kus asuvad korruselamud, ridaelamud ja üksielamud koos lasteaia hoonega

***Looduspärand***

Risti tee ääres kasvav künnapuu (LK)

Kiviheinamaa kivid (LK)

***Looduslikud pühapaigad***

***Mälestised***

4 kiviaja asulakohta

Pauna talu kalmistu

**Küla ajaloolis-kultuuriliste paikade kaitsekorralduslikud soovitused:**

**2.3. Loksa küla**

**VT ka kaarti**

***Ühiskondlikud hooned***

**Loksa kirik** (Loksa kirik, kirikuaed, piirdemüürid ja 37 eset kirikus on MK all) Praegune neitsi Maarjale pühendatud kirik on Loksal kolmas. Millal ehitati esimene, pole teada. Kõige vanemas Kuusalu kirikuraamatus aastast1675, loeme: „Kuusalu kogudusel on kaks rannakabelit. Üks ja vanem on Jumminda kabel. Teine Loksal, mis üks kena paik on, sai 1629.aastal parandatud, temale on püha neitsi Maarja nimi pandud“. „Millal esimest Maarja kabelit Loksa külas ehitati, see on teadmata, aga küllap see võis vana ajal olla, sest aastal 1629 oli ta juba väga lagund ja sai läbi ja läbi parandatud. Ta seisis siis veel 130 aastat kuni enam ei sündinud tema sees käia. Siis võeti kätte ja ehitati uus puust kabel risti moodi ja seda pühitseti aastal 1766“

**Koolimaja** Aastal 1903 sai valmis uus koolihoone ja külakool nimetati ümber 2-kl ministeeriumikooliks. Koolimaja hävis tules 26.märtsil 1927. Pärast õpetaja korterist alanud tulekahju paigutati Loksa algkool leerimajja, tuletõrje seltsimajja, haridusseltsi kinoruumi ning kahte eramusse. Uus hoone valmis 1929.a. õppeaasta alguseks. Kuus klassiruumi ja väike saal paiknesid maja teisel korrusel, allkorrusel aga abi-ja eluruumid. Hoone on üsna algupärasel kujul säilinud ja seal asub Loksa gümnaasiumi algklasside maja.

**Loksa autobussijaam** 1939 (MK)

***Külaplatsid***

***Paadikuurid***

***Lautrikohad***1905.aastal rajati Loksale **elling**, et remontida väikelaevu ning ehitada väiksemaid aluseid ja paate.

Alates 1920.aastast sõitsid **reisijateveo aurikud** liinil Tallinn- Tsitre – Loksa- Võsu; liinilaev Kungla sõitis marsruudil Tallinn –Loksa –Käsmu –Võsu- Narva –Jõesuu –Narva .

***Äritegevus***

Vana- ja Kuivakõrts (Laia-Aasu) rehemaja

Loksa Tarvitajate Ühisus

Mankini kauplus

***Tööstus*** krahv Stenbock rajas Loksale tellisetehase (1874).Seal arenes 20.sajandi algul ka laevaehitus- ja parandustöö

***Kultuuriloolised talukohad Perekond*** Mikiveride ja Enno Lehise kodud

***Militaarpärand***

Loksa kordon

***Külateed***

***Külastruktuur***

Kandeaasu (150 aastane) hoone. Vanaveski taluhäärber (1929.a.) ja kõrvalhooned. Selles talus on sündinud Vabadusristi kavaler Ants Roosaar., kelle isa Julius Rookmann ostis talu Eesti riigilt päriseks 1934.a.

XX sajandi alguses tekkis suvituskoht külast või alevikust edela poole männikus.

***Looduspärand***

Mardimiku kivi (LK, ümbermõõt 27,3 m, kõrgus 4,3 m ) Loksa külas, kiriku juures

looduskaitse alla on vaja võtta pärnad ja suured sanglepad Loksa külas Valgejõe kaldal, Kotka ja Lauaveski talude maadel.

**Küla ajaloolis-kultuuriliste paikade kaitsekorralduslikud soovitused:**

**2.4. Suurpea küla**

***VT ka kaart***

***Ühiskondlikud hooned***

***Külaplatsid***

***Paadikuurid***

Pritšaali aed - joomid

***Lautrikohad***

Suurpea muul

***Laevaehitusplatsid***

***Äritegevus***

Küla sepikoja koht

***Tööstus***

***Kultuuriloolised talukohad***

***Militaarpärand*** Sõjaväelinnak tekkis seoses Hara lahele ja selle kallastele 1953.a. sügisel rajatud Sõjalaevastiku 1. polügooniga. Suurpeale ehitati puitbarakke ja mitmekorruselisi kivimaju kokku umbes 1000 inimese majutamiseks. Suurpea veetornid, meremärgid, laatsaret koos polikliinilise jaoskonnaga. Linnakus olid veel: sõjaväe tuletõrjekomando, sõjaväekaubastu paar kauplust, söökla, lasteaed, 8-klassiline kool, majavalitsus ja ohvitseride võõrastemaja. instituudi hoone e. suurkorpus ja sadamakai

***Külateed***

karjatanum

***Külastruktuur***

Paar rehemaja tüüpi hoonet ( Mihkli, Põllu); Eesti Vabariigi aegne hoonestus väikeste viilkatustega ja verandadega kalurimajad (Oja, Joosti, Kopli). Algselt oli kalurimajadel tuulekoda. Põlistalude kõrval paiknevad asunduskohad, mis paistavad silma uudse lahendusega (Saunarahva, Madjukse, Kase, Rünga).Vana taluõue stiili on säilitanud Põllu, Vanaõue, Otsa, Seljaku, mille etnoloogiline kooslus väärib tähelepanu.

 **Pärand**

Kalmuaugud

**Küla ajaloolis-kultuuriliste paikade kaitsekorralduslikud soovitused:**

**2.5. Viinistu küla**

***VT ka kaart***

***Ühiskondlikud hooned***

kauplus

rahvamaja valmis 1918. Viinistu raamatukogu on välja kasvanud Tarbijate Ühisuse lugejateringist 1920. aastail.

kõrts

bussijaam.

Kool: 1920. aastal alustas Tuletõrje Seltsi majas kaheklassiline era**kool,** hiljem lisandus veel kaks klassi. Koolimaja ehitamise mõtte algataja oli Andi talu peremees, siinseid tuntumaid „piiritusekuningaid“ Johannes Piibemann, kes Kõnnu vallale ehitamiseks ka suurema rahasumma andis. Annetajaid oli teisigi ja kool rajati peamiselt oma küla jõukamate inimeste rahaga. Suur ja kaunis **koolimaja valmis 1928. aasta** sügiseks ja läks maksma ligi 10 000 000 Eesti marka. Viinistu kool alustas 1928.a. kuueklassilisena, hiljem lisandus seitsmes. Sõjajärgsetel aastatel oli kool neljaklassiline. 1934.-1938. aastal töötas koolimajas ka Harjumaa Kalanduse Täienduskool. Koolihoones on asunud küla raamatukogu ja koduloomuuseum. Kool suleti 1974. aastal. Alates aastast 2012 kuulub koolimaja eravaldusse ning praegu on hoone remont pooleli.

Viinistu külamuuseum rajati külaelanike entusiastliku tegutsemise ja kogumistöö tulemusena 60- ndail aastail. Muuseum asus koolimajas ja esimene sissekanne muuseumi külalisteraamatusse on aastast 1967. Nüüdseks on muuseumi varadest väike ekspositsioon Sunimäel asuvas endise Tarbijate Ühisuse majas, osa on deponeeritud Kolga Muuseumis ja osa eksponeeritakse Viimsi Rannarahva Muuseumis.

Viinistu kunstimuuseum (2002), kultuuri- ja konverentsikeskus, hotell-restoran, ja kontserdimaja, kauni merevaatega kabel. Muuseumis eksponeeritav Jaan Manitski rikkalik kunsti- kogu annab ülevaate Eesti kujutavast kunstist alates 19. sajandist nüüdisajani. Kultuurikompleksis toimuvad näitused ja kontserdid, suviti teatrietendused.

***Külaplatsid*** vabaõhulava

***Paadikuurid***

***Lautrikohad***väike jahisadam

Ruhnu hülgeküttide onni vundament ja sadamakoht Mohnil

Mohni põhjasadam

***Laevaehitusplatsid***

***Äritegevus***

***Tööstus*** 1949.aastal rajati Viinistu kalurikolhoos, hiljem moodustati koos naaberküladega “Võidu Tee”, põhitegevuseks kalapüük. 1970. aastate algul toimus ühinemine S.M. Kirovi nimelise kalurikolhoosiga (hiljem AS Esmar). Viinistule rajati suur kalatöötlemiskompleks ja liimitehas, ehitati uusi tootmishooneid ja korterelamud., rajati töökoda ja uus kauplus ning söökla. Kirovi nim. kalurikolhoosi kalatööstuskompleks lõi külla silmatorkava ebakõla ja sulges ligipääsu merele

***Kultuuriloolised talukohad*** Hindreku talu kohal on praegu kontserdi-ja teatrimaja, mistõttu asub Aleksander Warma mälestustahvel naabertalu Andikäspri maal oleval suurel kivil.

Kalmistu mulaaž Mohnil

Kroonlinna nulli kivi Mohnil

***Militaarpärand***

***Mohni saare tuletornikompleks (MK)***

***Külateed*** Kaisa tanum

***Külastruktuur*** Viinistu küla talude kartulikeldrid (PK)

Viinistul on kaks külaotsa – Heigiots ja Aaduots, viimast on nimetatud varem Aadu naise Sohvi järgi ka Sohviotsaks. Heigiotsa kutsutakse ka Tontkülaks, Aaduotsa Tiirakülaks. Heigiots lõpeb Neeme metsaga, Aaduots Sadamneeme ehk Pleuna(Plevna) linnaga . Küla keskele jääb Sunimägi, kahe kilomeetri pikkuse tänavküla süda. Eesti Vabariigi aeg on Viinistu küla ajaloos üks jõukamaid ja säravamaid ,mil tekkisid esimesed talud ka sisemaa poole. Külasse ehitati uhked kahekorruselised, verandade ja edevate kaunistusvõtetega, 5-6 toalised ja saaliga elamud. Viinistul kujunes välja mansardkatuse traditsioon.Põhjuseks on salapiirituse vedu Soome ja teenitud rahaga ehitati majad Soome arhitektuuri eeskujuks võttes.Sarnaseid maju näeb Turu saarestikus Saaristomere rahvuspargi rannakülades. Kõige autentsemana on säilinud Otsa-Tõnise talu, koolimaja ja Kalholmi kauplus (Kaljula talu). Nõukogude ajal uhked häärberid natsinaliseeriti ja kasutati erinevate ühiskondlike vajaduste tarbeks, nagu lasteaed, postkontor, med.punkt jne.või kolhoosi uusasukate korteriteks

***Looduspärand***

**Mustkivi ehk Titekivi** Asub Viinistu sadama kõrval meres. Viinistu rahva nn iibekivi, sest kivi tagant või alt on toodud külla peenikest peret. Kure hoolde ei ole rannarahvas tähtsat toimingut usaldanud ja kui sügistormid on kaldale mererohtu uhtunud, on murelikud külalapsed küsinud, kas külla ikka lapsi juurde tuleb, kui „torm koguni titejuured välja on kiskunud“.

**Kuhjakivi ja Saadukivi** Kuhjakivi on hiigelsuure heinakuhja taoline ja asub kunstimuuseumi hoonete taga. Rahvasuu räägib, et kord palaval suvepäeval olevat heinalised kuiva heina suurde kuhja seadnud. Kibekiire töö võetud ette pühapäeval. See oli patt, ja kui kuhi valmis sai, nii et vaid saotäis heinu üles andmata jäi, hakanud järsku koledasti müristama, pikne löönud heinakuhja ja muutnud selle kiviks. Kiviks muutunud ka väike saad kuhja lähedal. Nii on rannas tänapäevani suur Kuhjakivi ja tema kõrval väiksem – Saadukivi.

**Joomakivi** Asub Maalahe ääres. Kivi lähedal oleva talu peremees olevat olnud tihti purjus ja koduteed otsides sagedasti ekselnud ning kivi juurde jõudnuna oma naiselt tuppa laskmist nõudnud.

 Mohni kivid

**Küla ajaloolis-kultuuriliste paikade kaitsekorralduslikud soovitused:**

**2.6. Kasispea küla**

***VT ka kaart***

***Ühiskondlikud hooned*** Kasispea **pritsikuuri** **varemed Tamme talu maadel,** (1933, 4x5 m) Tamme talu maale, hävinenud.

Koorejaamad Esimese koorejaama asukoht Vihasoo-Turbuneeme-Loksa teeristil, Säilinud on Kasispea teise koorejaama maja

***Külaplatsid*** Alates aastast 2014 on külal oma külaplats.Enne II maailmasõda oli külas 3 kiigeplatsi ( tantsuplatsi koos kiigega) ning kõrtsikoht.

*Jaanitule platsi asukoht Nisumäe talu maadel*

***Paadikuurid***

***Lautrikohad***

***Laevaehitusplatsid***

***Äritegevus***

Kõrts Leeotsa talus

***Tööstus* raudteerajatised** Turbuneeme-Loksa kitsarööpmelisest raudteest. (4000m, PK reg.nr.353 RTR002)

***Kultuuriloolised talukohad*** Heino Kiige, Anton Koolmani, Joosep Harki, Edgar Valteri elukohad Välja kinnistul kirjanikust pargiaedniku Heino Kiige poolt rajatud liigirikas dendropark;

***Militaarpärand*** 1920.-ndatel aastatel oli piirivalvekordon Launiidu talus; Piirivalvekordoni asukoht Tagavälja talus (1930-1940)

***Külateed***

***Külastruktuur*** Rahvasuus on küla osad saanud nimed Peebuots, Karuots ja Pügalaots (Pügala,Pügalaküla).

***Looduspärand*** Jaani-Tooma Suurkivi - Lahemaa sümbolkivi

ajalooline matusepaik **Haualõppe mägi**, mis asub Loksa ja Kasispea küla vahel

**Küla ajaloolis-kultuuriliste paikade kaitsekorralduslikud soovitused:**

**2.7. Tammispea küla**

***VT ka kaart***

***Ühiskondlikud hooned***

Tammispea Küla Selts

1912. a. asutati Tõnu tallu Võhma Tuletõrje Ühingu kulu ja kirjadega **köstrikool,** kus õpetati lugemist, kirjutamist, rehkendamist, piiblilugu ja laulmist. Õppimine toi- mus üks kord nädalas. Õpetajaks oli Ilumäe kiriku köster Viikmann, hiljem köster Kelder. Peale köstrikooli lõpetamist läksid lapsed Loksa kooli.

Koos naaberküla Vihasooga, loodi ühismeierei, koorejaam, viljapeksu-ja turbaühing.

***Külaplatsid*** 1913. a. tehti Tammispea-Eru tee äärde esimene tantsuplats, mis kaunistati purjelaevade lippudega. Seal tehti näitemängu, näitemüüki ja loosimist, mängiti omavalmistatud keelpille ja lõõtspilli. 1930.aastal loodi ÜENÜ( Ülemaalise Eesti Noorsoo Ühenduse) Tammispea osakond. Selle noored istutasid külavahelisele murule puid pargi loomiseks, ehitati näitelava, hakkas ilmuma ajakiri „Põhjatäht“,toetati Vihasoo Haridusseltsi maja ehitust.
1940.aastal oli oma kõlakoda, kus esitati näidendeid, peeti aktusi ja kõneõhtuid, harjutatirahvatantse ning korraldati käsitöö kursusi.Suvel tegeletdi kodukaunistamisga*.*

Dvigateli pioneerilaagri plats

***Paadikuurid Lobineeme hargis***

***Lautrikohad***

***Laevaehitusplatsid***laevaehitusplats, kus mehed ehitasid ka omale laevu

***Äritegevus***

***Tööstus***

***Kultuuriloolised talukohad*** Seaküla Simsoni, Jaan Kruusvalli kodukohad

***Militaarpärand***

***Külateed***

***Looduspärand***

Tammispea Suurkivi - kaks hiidrahnu mõõtu rändrahnu.Tammispea hiidrahnud on tekkinud ühe veelgi suurema rabakivist hiidrahnu lõhenemisel.Suurima hiidrahnu ümbermõõt 27,8 m ja kõrgus 7,8 m ning teise ümbermõõt 31.0 m ja kõrgus 4,0 m.Nagu paljusid kivihiide Eestimaal, on ka Tammispea rahnu peetud Kalevipoja viskekiviks. Selle kivihiiglase heitis ta Vanapagana pihta Soomest. Ka Vabadussõjaga on see rahn seotud. Nimelt kui eestlased Loksalt pommitanud Vihasoo külas asuvaid punaseid, siis terve Vihasoo küla rahvas olnud kivi taga varjul.

**Küla ajaloolis-kultuuriliste paikade kaitsekorralduslikud soovitused:**

**2.8. Turbuneeme küla**

***VT ka kaart***

***Ühiskondlikud hooned***

***Külaplatsid*** Eesti Vabariigi aastatel oli praeguse Kadapiku elumaja taga, talu koplis **kiige- ja tantsuplats,** millele tehti isegi laudadest põrand. Seal korraldati teeõhtuid, jaanipäevi ja teisi tähtpäevi, kutsuti pillimehi mängima isegi Tallinnast.Küla eakaimad inimesed mäletavad, et külarahvas on tähistanud selsamal kiigeplatsil isegi mardipäeva, kus legendaarne Turbaneeme pillimees Kordoni **Peeter Lutter** mängis pilli, labakindad käes. Kui Kadapiku peremees ehitas oma perele uue elumaja, jäi kiigeplats sellele liiga lähedale ja hakkas pererahva elu segama, seetõttu seal peopidamine soikus ja tehti teine külaplats sadakond meetrit eemale. Kolhoosiaja algul toimusid külapeod Kasel**.** Veel 1960. aastatel tähistas külarahvas koos jaanipäeva Kiigemäe majaasemel. Selle ettevõtmise hing oli Ülestoa **Julius- Voldemar Kolostov**, kes ütles, et tema isa nimi oli Jaan ja seetõttu teeb ta alati külasse jaanitule niikaua kui tal elupäevi on. Ja nii ka oli- pärast tema surma 1970. a. hääbus küla jaanipäeva tähistamise traditsioon. 1990. aastate lõpul korrastati Prassi Ninakse plats**,** ehitati sinna kiik, tehti pingid ja väli-WC.

***Paadikuurid***

***Lautrikohad***

***Laevaehitusplatsid***1920. aastatel oli Painuva rannal **laevaehitusplats,** seal oli meri kõige sügavam. Sinna kaldale veeti talveks ka väikesed purjelaevad, vajadusel parandati ja pärast jääminekut lükati merre. 1920ndate aastate algul ehitati J. Koolmanni ja P. Saalmanni tellimisel kahemastiline kaljas ja see sai nimeks „Linda“.

***Äritegevus***

***Tööstus***

XVIII – XIX sajandi vahetusel töötas külas **mõisa telliseahi**. Sellega on seotud talunimi Ahju. Hiljem kaevandati savi küla Kasispea poolses servas, savi läks Loksa tellisetehasele. Savi veeti Loksale hobustega, 1920-ndate aastate algusest väikese mootorveduriga mööda tehaseraudteed. Pärast II maailmasõda uuriti laialt savivarusid. Loksa tehast kavandati mehhaniseerida, kuid leiti head savi Kolgakülast paekalda alt, kust kaevandatud savi toodi Loksale ja hiljem ka veoautodega Tallinna.Vanad saviaugud küla lõunaserval on kõik labidaga kaevatud. Suvisel ajal olid nooremad mehed töös saviaugus ja oli ka neid, kes Loksa Tellisetehases töötasid. Praegu on kaevandamise jäljed alles metsa rüpes asuvate tiikide näol, mida rahvasuus kutsutakse **Karjampohja saviaukudeks**.

Küla Suurpea-poolsed maatükid olid väga soised ja seal leidus turvast. 1930. a. organiseerisid ettevõtlikud külamehed **Villem Silberberg Kaasikult, Villem Varma Kaselt ja Johannes Huusmann Ahjult Turbaneeme Turbaühingu**. 1931. a. kevadel saadi ka turbasoo kasutamiseks maatükk, kus tegeldi turba tootmisega oma majapidamiste tarbeks. Kuigi on tõestatud turba olemasolu Turbaneeme küla maadel, ei seosta kodu-uurija Väino Johannes Piikmann sellega külanime teket. Ka on teada, et küla kõige esimeste talunimede hulgas on ühel talul olnud nimekujud Tuerpä, Turwa, Turba.

1920-30. aastail asutas kilutööstur J. Leesmann külasse **kalasoolamispunkti.** Keskküla ninaksel oli **kalasuitsutusahi**, mis ehitati juba 1905. a. Väikeste vaheaegadega tegeldi seal kalasuitsutamisega kuni 1930. a-ni. Külas olid meistrid kalasuitsutamise alal, kes andsid oma oskusi edasi nooremale põlvkonnale. Paljud perepead käisid kalu kauplemas kodukülast kaugemal- Palmse pool, Rakveres, Tapal, Neerutis. Kalasoolamispunkt töötas veel kolhoosi algusaastatel Painuva rannas, siis oli seal olemas ka sild, kuhu randusid suured traalid.

Kalurikolhoos asutati külasse 21. aprillil 1949. a. ja kandis nime “Tulevik”. Kaks aastat hiljem ühineti Viinistu ja Pärispea külas tegutsenud kolhoosidega ja nii tekkis kalurikolhoos “Võidu Tee”. 1971. a-st oli “Võidu Tee” S. M. Kirovi nimelise kalurikolhoosi osa, mis hiljem kandis nime ESMAR. Painuva rand osutus tormituultele väga avatuks ja 1960. lõpul-70. algul asuti tegema uut sadamat Kuusiku rannale. Selle valmides toimus siin aastakümneid kalapüük väiketraalidega kuni OÜ Räpsa hinguseleminekuni 2005. aastal. 1970. a-te keskpaiku rajati külasse kolhoosi marjaaiand, kus kasvatati musta arooniat ja ebaküdooniat.

1980. aastate algul tehti Palu talu juurde loomafarm, kus algselt kasvatati peamiselt lihaveiseid, hiljem peeti ka lüpsilehmi. Eesti Vabariigi taassünniga ja ESMARI lagunemisega lõpetasid tegutsemise nii aiand kui loomafarm, viimases on hiljem tegutsenud eraettevõtjad**.**

***Kultuuriloolised talukohad***

***Militaarpärand*** Tsaariajal asus piirivalvekordon praeguse Otsa talu koha peal. Nõukogude ajal (1965-1966) ehitati see tühjaks jäänud Ale Andrese talu kohale, kus tegutses kuni vene vägede lahkumiseni Eestist**.**

***Külateed***

***Külastruktuur***

Arhitektuuriliselt ilmekama osa moodustavad mitmed Eesti Vabariigi aegsed sadulkatuse ja verandaga hooned ( Kopliotsa, Kopli Liiso, Painova), millest mitmed on kerkinud tsaariaegsetele kruntidele.Üldpildis tõuseb esile Madikse villa ambitsooni talu, mis pürgib samasse ritta toonase moodsa ja rikkama elaniku arhitektuuriga. Sekka leidub ka tähelpanuväärseid kõrvalhooneid (Kadapiku)

***Looduspärand***

Mererannal võib nautida imekauneid vaateid Haldi ja Mohni saarele. Küla on tuntud suurte rändrahnude poolest. Viinistule suunduva maantee ääres on ridamisi suuri kivirahne, mis on looduskaitse all, nagu Turbuneeme 8 rahnu ja kivikülv. Meres on Painuva kivi, mis on mahult Eesti 7. rahn (rabakivi, ümbermõõt 34,4 m , kõrgus 5,3 m) ja millega on seotud legendid Kalevipojast. Selle kivi lähedal on veel suur veealune kivi ehk Painuva paas ja koht, mida kutsutakse rahvasuus Painuva soreks. Tuulevaikse ja selge ilmaga näeb merevee mullitamist mitmes kohas ning varakevadel sulab sinna kõige varem jää sisse auk. Arvatakse, et merepõhjas on mageveeallikas või maagaasi pihkumise koht.

**Küla ajaloolis-kultuuriliste paikade kaitsekorralduslikud soovitused:**